
Ühtse kuutasu kehtestamine Narvas 
Turu tänav 1 hoones asuvate ruumide 
kasutamise eest (MTÜ NarvaKassituba)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ NarvaKassituba, registrikood 804013164, taotlus, milles palutakse kehtestada MTÜ-le NarvaKassituba Narvas Turu tänav 1 hoones asuvate ruumide kasutamisel hooldus- ja kommunaalkulude katmiseks ühtne kuutasu.

MTÜ NarvaKassituba tegeleb abi osutamisega kodututele koduloomadele ning kasutab Narvas Turu tn 1 hoones asuvaid ruume kasside ja koerte varjupaigana.
Narva Linnavalitsuse 29.05.2019 korraldusega nr 388-k kehtestati Narvas Turu tänav 1 hoones asuvate ruumide kasutamisel 2019. aastaks hoone hooldustasu ning kommunaalteenuste kulude katmiseks ühtne kuutasu suuruses 0,48 eurot 1 m2 MTÜ-le NarvaKassituba. 
MTÜ NarvaKassituba pöördus Narva Linnavalitsuse Linnamajandusameti poole palvega jätta Turu tänav 1 hoone hooldus- ja kommunaaltasu suurus 2020. aastal 2019. a tasemele.
Narva Linnavalitsuse Linnamajandusamet toetab MTÜ NarvaKassituba taotlust kehtestada 2020. a hoone hoolduskulude ja kommunaalteenuste tasumisel ühtne kuutasu.

Antud küsimust arutati Narva Linnavalitsuse linnavarakomisjoni koosolekul 17.12.2019. a (protokoll nr 15) ning otsustati:
1. Kehtestada Mittetulundusühingule NarvaKassituba, registrikood 804013164, Narvas Turu tänav 1 hoones asuvate ruumide kasutamisel hooldus- ja kommunaalkulude tasumiseks 2020. aastal ühtne kuutasu suuruses 0,48 eurot 1m2 kohta. 
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord”                      § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS

Kehtestada Mittetulundusühingule NarvaKassituba, registrikood 804013164, 2020. aastaks Narvas Turu tänav 1 hoones asuvate ruumide kasutamisel hoone hooldus- ning kommunaalkulude katmiseks ühtne kuutasu suuruses 0,48 eurot 1 m2.
4. RAKENDUSSÄTTED
4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Mittetulundusühingule NarvaKassituba.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

